Na temelju članaka 86., 89., 109. i 113. Zakona o prostornom uređenju („Narodne novine“, broj 153/13, 65/17, 114/18, 39/19, 98/19 i 67/23) i članka 28. Statuta Općine Šolta („Službeni glasnik Općine Šolta“, broj 6/21), Općinsko vijeće Općine Šolta na \_\_\_\_\_\_\_\_\_ sjednici održanoj \_\_\_\_\_\_\_\_\_\_\_ godine,

donijelo je

**Z A J E D N I Č K U O D L U K U O I Z R A D I**

**Urbanističkog plana uređenja turističke zone Rakotina**

**i s tim u vezi**

**Izmjena i dopuna Prostornog plana uređenja Općine Šolta**

**za područje turističke zone Rakotina**

OPĆE ODREDBE

Članak 1.

(1) Ovom Odlukom pokreće se postupak izrade Urbanističkog plana uređenja turističke zone Rakotina (u daljnjem tekstu: UPU TZ Rakotina) te s tim u vezi Izmjena i dopuna Prostornog plana uređenja Općine Šolta za područje turističke zone Rakotina (u daljnjem tekstu: ID PPUO Šolta).

(2) Ovom Odlukom određuje se:

1. pravna osnova za izradu i donošenje UPU TZ Rakotina te s tim u vezi ID PPUO Šolta,
2. razloge donošenja UPU TZ Rakotina te s tim u vezi ID PPUO Šolta,
3. obuhvat UPU TZ Rakotina te s tim u vezi ID PPUO Šolta,
4. sažeta ocjena stanja u obuhvatu UPU TZ Rakotina te s tim u vezi ID PPUO Šolta,
5. ciljeve i programska polazišta UPU TZ Rakotina te s tim u vezi ID PPUO Šolta,
6. popis sektorskih strategija, planova, studija i drugih dokumenata propisanih posebnim zakonima kojima, odnosno u skladu s kojima se utvrđuju zahtjevi za izradu prostornih planova,
7. način pribavljanja stručnih rješenja UPU TZ Rakotina te s tim u vezi ID PPUO Šolta,
8. popis javnopravnih tijela određenih posebnim propisima koja daju zahtjeve za izradu UPU TZ Rakotina te s tim u vezi ID PPUO Šolta te drugih sudionika korisnika prostora koji trebaju sudjelovati u izradi UPU TZ Rakotina te s tim u vezi ID PPUO Šolta,
9. planirani rok za izradu UPU TZ Rakotina te s tim u vezi ID PPUO Šolta, odnosno njegovih pojedinih faza,
10. izvore financiranja izrade UPU TZ Rakotina te s tim u vezi ID PPUO Šolta
11. druga pitanja značajna za izradu nacrta UPU TZ Rakotina te s tim u vezi ID PPUO Šolta.

1. PRAVNA OSNOVA ZA IZRADU IZMJENA I DOPUNA

Članak 2.

Pravna osnova za izradu i donošenje Izmjena i dopuna je:

* članci 86. do 113. Zakona o prostornom uređenju („Narodne novine", broj 153/13, 65/17, 114/18, 39/19, 98/19 i 67/23, u daljnjem tekstu „Zakona“),
* Pravilnik o sadržaju, mjerilima kartografskih prikaza, obveznim prostornim pokazateljima i standardu elaborata prostornih planova („Narodne novine" broj 106/98, 39/04, 45/04 - ispravak, 163/04 i 135/10) i
* ostali važeći propisi iz područja prostornog uređenja i posebni propisi.

2. RAZLOZI ZA IZRADU UPU TZ RAKOTINA TE S TIM U VEZI ID PPUO ŠOLTA

Članak 3.

(1) Izdvojeno građevinsko područje (izvan naselja) ugostiteljsko-turističke namjene Rakotina utvrđeno je Prostornim planom Splitsko-dalmatinske županije (Službeni glasnik Splitsko-dalmatinske županije", broj 1/03, 8/04 (stavljanje izvan snage odredbe), 5/05 (usklađenje s Uredbom o ZOP-u), 5/06 (ispravak usklađenja s Uredbom o ZOP-u), 13/07, 9/13, 147/15 (rješenja o ispravcima grešaka), 154/21, 170/21 (pročišćeni tekst) - u daljnjem tekstu: PPSDŽ) kao T zona maksimalne površine 8,2 ha i maksimalnog kapaciteta 450 postelja.

(2) Prostornim planom uređenja Općine Šolta ("Službeni glasnik Općine Šolta", broj 6/06, 5/10, 9/10 (ispravak), 2/12, 9/15, 26/15, 23/16, 3/17 (pročišćeni tekst), 17/17 (ispravak - stavljen izvan snage Odlukom o donošenju izmjena i dopuna iz Službenog glasnika Općine Šolta broj 9/18), 9/18, 11/19; u daljnjem tekstu: PPUO) određena je granica izdvojenog građevinskog područja (izvan naselja) turističke zone Rakotina (T2) i granice kopnenog i morskog dijela luke nautičkog turizma (Ln), za koje je propisana obveza izrade UPU TZ Rakotina.

(3) Predmetni UPU nije donesen, a na temelju cjelovitog sagledavanja stanja u prostoru pokazalo se opravdanim preispitati granice turističke zone Rakotina (T2) i namjenu u kontaktnom području s obzirom na planirane sadržaje, granicu luke nautičkog turizma, pomorsko dobro te javno dostupne sadržaje unutar obalnog pojasa. S tim ciljem, privatni investitor inicirao je izradu stručne podloge (idejnog urbanističkog rješenja) koja bi bila osnova za dugoročni razvoj ovog prostora, te za izradu UPU TZ Rakotina i s tim u vezi ID PPUO Šolta.

(4) U tom smislu, ovom se Odlukom pokreće postupak izrade UPU TZ Rakotina, dok se ID PPUO Šolta odnose na redefiniranje granice izdvojenog građevinskog područja turističke zone Rakotina (T2), te uz nju vezane granice kopnenog i morskog dijela luke nautičkog turizma (Ln), a po potrebi i druge manje izmjene namjene, uvjeta i drugih elemenata planskog rješenja (zaštitno zelenilo, uređene plaže i sl.) u neposrednom kontaktnom području kako bi se ostvarilo kvalitetno i cjelovito plansko rješenje.

3. OBUHVAT IZRADE UPU TZ RAKOTINA TE S TIM U VEZI ID PPUO ŠOLTA

Članak 4.

(1) U skladu s razlozima i uvjetima navedenim u članku 3. ove Odluke, u sklopu jedinstvenog postupka, obuhvat UPU-a TZ Rakotina odredit će se kroz redefiniranje granice izdvojenog građevinskog područja turističke zone Rakotina (T2), te uz nju vezane granice kopnenog i morskog dijela luke nautičkog turizma (Ln).

(2) Obuhvat ID PPUO Šolta odnosi se na redefiniranje granice izdvojenog građevinskog područja turističke zone Rakotina (T2), te uz nju vezane granice kopnenog i morskog dijela luke nautičkog turizma (Ln), a po potrebi i druge manje izmjene planskog rješenja (zaštitno zelenilo, uređene plaže i sl.) u neposrednom kontaktnom području, sukladno razlozima navedenim u članku 3. ove Odluke.

4. SAŽETA OCJENA STANJA U OBUHVATU UPU TZ RAKOTINA TE S TIM U VEZI ID PPUO ŠOLTA

Članak 5.

(1) Područje za koje se izrađuje UPU TZ Rakotina te s tim u vezi ID PPUO Šolta predstavlja neizgrađeno i neuređeno izdvojeno građevinsko područje ugostiteljsko-turističke namjene (T2) i luke nautičkog turizma (Ln) koje je smješteno unutar prostora ograničenja ZOP-a, te dijelom unutar pojasa od 100m od obalne crte, unutar kojega sukladno Zakonu nije moguća gradnja smještajnih građevina.

(2) Područje je smješteno unutar naselja Nečujam, a sa sjeverne i južne strane graniči s izdvojenim dijelovima građevinskog područja naselja Nečujam, odnosno sa sjeverne strane i s područjem gospodarske poslovne namjene (K1 / K2) unutar naselja. Područje trenutno nema osiguranu pristupnu cestovnu infrastrukturu, niti je komunalno opremljeno. Pristupni put koji je planiran važećim PPUO Šolta iz naselja Grohote nije izveden, a postoji alternativna mogućnost pristupa preko uvale Podkamenica. Također, kroz područje obuhvata TZ Rakotina nisu ostvarene poveznice između izdvojenih dijelova naselja (obalna šetnica) kao ni uređene plaže ili slične javne površine.

(3) Teren unutar obuhvata je neravan, u značajnom padu od središnjeg dijela prema obalnoj liniji, a područje je obraslo autohtonom makijom odnosno pojedinim grupama stablašica. Povijesno, područje je bilo dio mozaika poljoprivrednih površina koje su korištene na tradicijski način, zbog čega ga i danas obilježavaju karakteristični elementi suhozida u nepravilnim formama. Vlasnička struktura unutar obuhvata zone tek je djelomično okrupnjena, a katastarske čestice su nepravilnog oblika.

5. CILJEVI I PROGRAMSKA POLAZIŠTA IZRADE UPU TZ RAKOTINA TE S TIM U VEZI ID PPUO ŠOLTA

Članak 6.

Osnovni ciljevi i programska polazišta za izradu UPU TZ Rakotina te s tim u vezi ID PPUO Šolta navedeni su u članku 3. ove Odluke.

6. POPIS SEKTORSKIH STRATEGIJA, PLANOVA, STUDIJA I DRUGIH DOKUMENATA PROPISANIH POSEBNIM ZAKONIMA KOJIMA, ODNOSNO U SKLADU S KOJIMA SE UTVRĐUJU ZAHTJEVI ZA IZRADU UPU TZ RAKOTINA TE S TIM U VEZI ID PPUO ŠOLTA

Članak 7.

Prilikom izrade UPU TZ Rakotina te s tim u vezi ID PPUO Šolta koristit će se dostupni relevantni dokumenti a tijekom izrade investitor će, u suradnji s Nositeljem izrade, izraditi stručnu podlogu (idejno urbanističko rješenje) kao osnovu za plansko rješenje koje je predmet ovog postupka.

7. NAČIN PRIBAVLJANJA STRUČNIH RJEŠENJA UPU TZ RAKOTINA TE S TIM U VEZI ID PPUO ŠOLTA

Članak 8.

Odgovarajuća stručna rješenja izradit će stručni izrađivač UPU TZ Rakotina te s tim u vezi ID PPUO Šolta u suradnji sa službama Općine Šolta i nadležnim institucijama.

8. POPIS JAVNOPRAVNIH TIJELA ODREĐENIH POSEBNIM PROPISIMA, KOJA DAJU ZAHTJEVE ZA IZRADU UPU TZ RAKOTINA TE S TIM U VEZI ID PPUO ŠOLTA TE DRUGIH SUDIONIKA KORISNIKA PROSTORA KOJI TREBAJU SUDJELOVATI U IZRADI UPU TZ RAKOTINA TE S TIM U VEZI ID PPUO ŠOLTA

Članak 9.

(1) Na temelju članka 90. Zakona, javnopravna tijela određena posebnim propisima koja daju zahtjeve za izradu UPU TZ Rakotina te s tim u vezi ID PPUO Šolta te drugi sudionici korisnici prostora koji trebaju sudjelovati u izradi UPU TZ Rakotina te s tim u vezi ID PPUO Šolta, sudjelovat će u izradi predmetnih planova na način da će biti zatraženi njihovi uvjeti koje treba poštovati u izradi nacrta prijedloga UPU TZ Rakotina te s tim u vezi ID PPUO Šolta, ili podaci potrebni za izradu predmetnih planova. Ista će javnopravna tijela biti pozvana na javnu raspravu u postupku izrade UPU TZ Rakotina te s tim u vezi ID PPUO Šolta.

(2) Javnopravna tijela iz stavka 1. ovog članka obuhvaćaju:

1. HEP - DISTRIBUCIJA doo Zagreb, DP Elektrodalmacija Split, Odsjek razvoja, Poljička cesta bb, 21000 Split
2. JKP „Vodovod i kanalizacija Split“, Biokovska 3, 21000 Split
3. MUP - Ravnateljstvo civilne zaštite, Područni ured civilne zaštite Split, Službe civilne zaštite Split, Službe inspekcijskih poslova, Ulica Kralja Zvonimira 114 Solin
4. MUP, Ravnateljstvo civilne zaštite, Područni ured civilne zaštite Split, Služba civilne zaštite Split, Služba civilne zaštite Split, Moliških hrvata 1, 21 000 SPLIT
5. Ministarstvo kulture, Uprava za zaštitu kulturne baštine, Konzervatorski odjel u Splitu, Porinova 1, 21000 Split
6. Splitsko-dalmatinska županija, Upravni odjel za zaštitu okoliša, komunalne poslove, infrastrukturu i investicije, Domovinskog rata 2, 21 000 Split
7. Hrvatske vode, Vodno-gospodarski odjel za vodno područje dalmatinskih slivova, Vukovarska 35, 21000 Split
8. Ministarstvo gospodarstva i održivog razvoja, Uprava za zaštitu prirode, Radnička cesta 80, Zagreb
9. Lučka kapetanija Split -Županije splitsko-dalmatinske, Obala lazareta 1, 21000 Split
10. Lučka uprava Splitsko dalmatinske županije, Prilaz braće Kaliterne 10, 21000 Split
11. Hrvatske šume, Uprava šuma - podružnica Split, Kralja Zvonimira 35, 21000 Split
12. Ministarstvo poljoprivrede, Ulica grada Vukovara 78, 10000 Zagreb
13. HAKOM, Ulica Roberta Frangeša-Mihanovića 9, 10000 Zagreb

(3) Tijela i osobe iz ovog članka dužni su svoje zahtjeve (podaci, planske smjernice i propisane dokumente) iz stavka 1. ovog člana dostaviti u roku od 30 dana Nositelju izrade.

(4) Ukoliko se, na temelju Zakona ili drugog zakona ili podzakonskog akta, u tijeku izrade i donošenja UPU TZ Rakotina te s tim u vezi ID PPUO Šolta pojavi potreba drugih zahtjeva ili posebnih uvjeta smatrat će se sukladni ovom članku Odluke uz posebno obrazloženje.

9. ROKOVI ZA IZRADU UPU TZ RAKOTINA TE S TIM U VEZI ID PPUO ŠOLTA, ODNOSNO NJIHOVIH POJEDINIH FAZA I ROK ZA PRIPREMU ZAHTJEVA ZA IZRADU UPU TZ RAKOTINA TE S TIM U VEZI ID PPUO ŠOLTA

Članak 10.

(1) Ovom Odlukom određeni su rokovi pojedinih aktivnosti na izradi i donošenju UPU TZ Rakotina te s tim u vezi ID PPUO Šolta:

* dostava zahtjeva javnopravnih tijela iz članka 9. Odluke dužna u roku od 30 dana od dana dostave poziva za dostavu zahtjeva (ako zahtjevi ne budu dostavljeni u roku smatrat će se da zahtjeva nema),
* izrada nacrta prijedloga UPU TZ Rakotina te s tim u vezi ID PPUO Šolta traje 60 dana (nakon pribavljenih zahtjeva iz članka 9. i stručne podloge),
* javni uvid u prijedlog UPU TZ Rakotina te s tim u vezi ID PPUO Šolta traje 30 dana,
* izrada izvješća o javnoj raspravi i izrada Nacrta konačnog prijedloga UPU TZ Rakotina te s tim u vezi ID PPUO Šolta traje 30 dana,
* izrada i utvrđivanje Konačnog prijedloga UPU TZ Rakotina te s tim u vezi ID PPUO Šolta traje 15 dana.

(2) Rokovi iz stavka 1. ovog članka iz opravdanih razloga mogu se produljiti, uz suglasnost Nositelja izrade i stručnog izrađivača.

10. IZVORI FINANCIRANJA IZRADE UPU TZ RAKOTINA TE S TIM U VEZI ID PPUO ŠOLTA

Članak 11.

Izrada UPU TZ Rakotina te s tim u vezi ID PPUO Šolta će se financirati iz drugih izvora sukladno čl. 63. Zakona.

11. DRUGA PITANJA ZNAČAJNA ZA IZRADU NACRTA UPU TZ RAKOTINA TE S TIM U VEZI ID PPUO ŠOLTA

Članak 12.

U svrhu donošenja ove Odluke, pozivom na odredbu članka 86. stavka 3. Zakona, sukladno odredbama članka 66. stavak 1. Zakona o zaštiti okoliša („Narodne novine“, broj 80/13, 153/13, 78/15, 12/18 i 118/18), od Splitsko-dalmatinske županije, Upravnog odjela za zaštitu okoliša, komunalne poslove, infrastrukturu i investicije pribavljeno je Mišljenje o potrebi provedbe postupka ocjene o potrebi strateške procjene utjecaja na okoliš (KLASA:............., URBROJ:...............).

12.ZAVRŠNE ODREDBE

Članak 13.

Nadležno upravno tijelo nositelja izrade UPU TZ Rakotina te s tim u vezi ID PPUO Šolta obvezuje se da u roku od najmanje 8 dana od dana objave Odluke:

- sukladno članku 88. Zakona obavijesti javnost o izradi UPU TZ Rakotina te s tim u vezi ID PPUO Šolta,

- sukladno članku 90. Zakona javnopravnim tijelima iz članka 9. ove odluke dostavi Odluku o izradi s pozivom da u roku od 30 dana dostave zahtjeve za izradu UPU TZ Rakotina te s tim u vezi ID PPUO Šolta.

Članak 14.

Ova Odluka stupa na snagu osmoga dana od dana objave u "Službenom glasniku Općine Šolta".

KLASA:

URBROJ:

Grohote, 2023.

**OPĆINSKO VIJEĆE OPĆINE ŠOLTA**

**PREDSJEDNIK**

Teo Tomić